
REFERAT
privind  constatarea încetării contractelor de mandat ale membrilor Consiliului de Administraţie al R.A.T.T., numirea administratorilor provizorii şi declanşarea procedurii de selecţie a membrilor Consiliului de Administraţie

Având în vedere următoarele Contracte de mandat ale membrilor Consiliului de Administraţie: Contract de mandat nr. SC2013-35488/09.12.2013, Contract de mandat nr. SC2013-35492/09.12.2013, Contract de mandat nr. SC2013-35491/09.12.2013, Contract de mandat nr. SC2013-35490/09.12.2013, Contract de mandat nr. SC2013-35489/09.12.2013, Contract de mandat nr. SC2015-8496/31.03.2015, Contract de mandat nr. R.A.T.T nr. 982/16.01.2017 şi luând în considerare Adresa R.A.T.T. înregistrată cu nr. 11037/07.06.2017 prin care se comunică faptul că mandatul membrilor Consiliului de Administraţie al R.A.T.T. expiră în data de 09.06.2017, este necesară efectuarea demersurilor pentru selecţia unor noi membri in consiliul de administraţie.
Conform prevederilor art. 2, pct. 2 lit. a) din O.U.G nr. 109/2011 privind guvernanţa corporativă a întreprinderilor publice, R.A.T.T. este o întreprindere publică. Aceasta este în subordinea Consiliului Local al Municipiului Timişoara, ce are calitatea de autoritate publică tutelară potrivit prevederilor art. 2 pct. 3 lit. a) din O.U.G. nr. 109/2011.
Regulile de selecţie a membrilor Consiliului de Administraţie al R.A.T.T. presupun parcurgerea unor etape obligatorii conform dispoziţiilor art. 5 din O.U.G. nr. 109/2011. Timpul pentru finalizarea procedurii de selecţie este de maximum 150 de zile de la declanşarea procedurii conform art. 64 ind. 4 din O.U.G. nr. 109/2011. Pentru a nu fi perturbată activitatea regiei, considerăm oportună numirea de administratori provizorii până la definitivarea procedurii de selecţie a noilor membri ai consiliului de administraţie, în conformitate cu prevederile O.U.G nr. 109/2011.
Declanşarea procedurii de selecţie a membrilor consiliilor de administraţie se realizează conform prevederilor art. 3 din Anexa nr. 1 a Hotărârii de Guvern nr. 722/2016 pentru aprobarea Normelor metodologice de aplicare a unor prevederi din ordonanţa de Urgenţă a Guvernului nr. 109/2011 privind guvernanţa corporativă a întreprinderilor publice.
În cazul regiilor autonome, procedura de selecţie începe la data la care autoritatea publică tutelară - Consiliul Local al Muncipiului Timişoara, emite actul administrativ prin care hotărăşte iniţierea procedurii de selecţie a membrilor consiliului, conform disp. art. 3 lit. a) din Anexa 1 la H.G. nr. 722/2016.
În vederea desemnării membrilor consiliului de administraţie la regiile autonome, procedura de selecţie este iniţiată de conducătorul autorităţii tutelare, care decide şi cu privire la contractarea serviciilor unui expert independent, conform art. 4 alin. (1) din Anexa nr. 1 la H.G. nr. 722/2016.
Potrivit Adresei Direcţiei Edilitare nr. SC2017-13099; SC2017-012881/29.05.2017 RATT are un număr de 1230 angajaţi, conform Statului de funcţii. Astfel, în conformitate cu prevederile art. 5 alin. (6) din O.U.G nr. 109/2011 privind guvernanţa corporativă a întreprinderilor publice: “ În cazul regiilor autonome cu un număr de peste 500 de angajaţi, selecţia este efectuată în mod obligatoriu de un expert independent, persoană fizică sau juridică specializată în recrutarea resurselor umane, ale cărui servicii sunt contractate de autoritatea publică tutelară, în condiţiile legii ”. Termenii de referinţă pentru expertul independent sunt propuşi pe baza componentei iniţiale a planului de selecţie de către autoritatea publică tutelară cu consultarea consiliului regiei autonome şi se aprobă de către conducătorul autorităţii publice tutelare sau, după caz, de consiliu conform art. 8 din Anexa 1 la  H.G. nr. 722/2016. 
De asemenea, selecţia expertului independent specializat în resurse umane se va realiza în conformitate cu prevederile legale în vigoare şi cu luarea în considerare a criteriilor prevăzute la art. 10 din Anexa 1 la H.G. nr. 722/2016.
Plata expertului independent se va efectua din suma prevăzută în bugetul local la Capitolul 51.02. “Autorităţi executive “ , Titlul II “Bunuri şi servicii”, conform H.C.L. nr. 100/31.03.2017 privind aprobarea bugetului local al Municipiului Timişoara pe anul 2017.
Potrivit art. 64 ind. 1 din O.U.G. nr. 109/2011 privind guvernanţa corporativă a întreprinderilor publice: În caz de vacanţă a unuia sau a mai multor posturi de administrator al regiei autonome, autoritatea publică tutelară poate proceda la desemnarea unor administratori provizorii, până la finalizarea procedurii de selecţie a administratorilor, potrivit prezentei ordonanţe de urgenţă.
Dacă vacanţa prevăzută la alin. (1) determină scăderea numărului administratorilor sub minimul legal, autoritatea publică tutelară numeşte administratori provizorii pentru completarea numărului minim legal de membri ai consiliului de administraţie, până la finalizarea procedurii de selecţie, potrivit prezentei ordonanţe de urgenţă.
Conform art. 5 alin (1) din O.U.G. nr. 109/2011, regia autonomă este administrată de un consiliu de administraţie format din 3-7 persoane.
Durata mandatului administratorilor provizorii este de 4 luni, cu posibilitatea prelungirii, pentru motive temeinice, până la maximum 6 luni, conform dispoz. Art. 64 ind. 1 alin. (5) din O.U.G nr. 109/2011.
Având în vedere cele prezentate mai sus,
PROPUNEM:

1. Constatarea încetării contractelor de mandat ale următorilor membri din Consiliul de Administraţie al R.A.T.T.: 
1. POPOVICI DUMITRU –  Contract de mandat nr. SC2013-35488/09.12.2013
2. AVRAM STANUSOIU CONSTANTIN -  Contract de mandat nr. SC2013-35492/09.12.2013
3. CIANCA DANIEL -  Contract de mandat nr. SC2013-35491/09.12.2013
4. CHIS CULITA - Contract de mandat nr. SC2013-35490/09.12.2013
5. KARAGENA SORIN – Contract de mandat nr. SC2013-35489/09.12.2013
6. CRISAN TEODOR - Contract de mandat nr. SC2015-8496/31.03.2015
7. BITEA NICOLAE FLORIN – Contract de mandat nr. R.A.T.T nr. 982/16.01.2017

2. Nominalizarea în vederea numirii administratorilor provizorii pentru completarea minimului legal, până la finalizarea procedurii de selectie, conform dispoz. art. 64 ind. 1 din O.U.G. nr. 109/2011. 

3. Mandatarea Primarului Municipiului Timişoara să semneze contractele de mandat ce urmează a fi încheiate cu administratorii provizorii 

4. Declanşarea procedurii de selecţie a membrilor Consiliului de Administraţie al R.A.T.T. la data emiterii prezentei hotărâri.

5. Aprobarea contractării serviciilor unui expert independent, conform legislaţiei în vigoare.

